આ બધા વચ્ચે જીએમડીસી ગ્રાઉન્ડની ક્રાંતિ રેલીમાં અનેક ભયસ્થાનો હતાં. જોકે રેલીના આયોજકો અને સરકારે પણ આ ભયસ્થાનોને ધ્યાને લઈને માઇક્રો પ્લાનિંગ પણ કર્યું હતું. જોકે રેલી સફળ રીતે પૂર્ણ થયા બાદ મોડી સાંજે જે ઘટના ઘટી તે ગુજરાત માટે અસામાન્ય હતી. જીએમડીસી ગ્રાઉન્ડમાં ઉપવાસ પર બેઠેલા પાટીદાર અનામત આંદોલન સમિતિના કન્વિનર હાર્દિક પટેલની અટકાયત, મીડિયા અને હાજર રહેલા લોકો પર અંધાધૂંધ લાઠીચાર્જ કરવામાં આવ્યો. તેની થોડીક જ ક્ષણો બાદ સમગ્ર રાજ્યમાં સ્થિતિ તંગ બની ગઈ હતી.